A Bizottság 639/91/EGK rendelete

(1991. március 14.)

a Thaiföldről, Pakisztánból és Kínából származó egyes textilipari termékek tekintetében a 3897/89/EGK tanácsi rendelettel az általános tarifális preferenciák keretében megnyitott vámplafonok terhére történő elszámolás megszüntetéséről, valamint a 3891/90/EGK és a 3892/90/EGK rendelet hatályon kívül helyezéséről

AZ EURÓPAI KÖZÖSSÉGEK BIZOTTSÁGA,

tekintettel az Európai Gazdasági Közösséget létrehozó szerződésre,

tekintettel a 3211/90/EGK rendelettel [1] módosított, a fejlődő országokból származó textilipari termékekre 1990-ben alkalmazandó általános tarifális preferenciákról szóló, 1989. december 18-i 3897/89/EGK tanácsi rendeletre [2], és különösen annak 12. cikkének harmadik bekezdésére,

mivel a 3897/89/EGK rendelet 1. és 10. cikke alapján a preferenciális vámplafonokkal összefüggésben minden egyes érintett termékkategória tekintetében biztosítják a vámfelfüggesztést a fenti rendelet I. mellékletének 8. oszlopában megállapított egyedi plafonok keretén belül; az említett rendelet 12. cikkének harmadik bekezdése előírja, hogy a Bizottság 1990. december 31. után intézkedéseket tehet bármely preferenciális vámkeret terhére történő elszámolás megszűntetésére, amennyiben e kereteket a kedvezményes vámidőszak során ténylegesen végrehajtott behozatalok szabályozásának eredményeképp lépték túl;

mivel a Thaiföldről és Pakisztánból származó, a 28. kategóriába (tételszám: 40.0280) tartozó, valamint a Kínából származó, a 97. kategóriába (tételszám: 40.0970) tartozó termékek tekintetében a vonatkozó plafonokat 104000 darabban illetve négy tonnában rögzítették; mivel 1991. január 1-jén az 1990. évi kedvezményes időszak során elszámolt mennyiségek összege túllépte a kérdéses plafonokat;

mivel kívánatosnak tűnik Thaiföld és Pakisztán vonatkozásában a 28. termékkategória, valamint Kína vonatkozásában a 97. termékkategória tekintetében az említett plafonok terhére történő elszámolás megszűntetését célzó intézkedések megtétele;

mivel közzétételének késedelme miatt semmilyen célt nem szolgál a Thaiföldről és Pakisztánból származó, a 28. termékkategóriába (tételszám: 40.0280) tartozó termékekre alkalmazandó vámtételek újbóli bevezetéséről szóló, 1990. december 21-i 3891/90/EGK bizottsági rendelet [3], amely termékekre a 3897/89/EGK tanácsi rendelet preferenciális vámszabályai vonatkoznak, valamint a Kínából származó, a 97. termékkategóriába (tételszám: 40.0970) tartozó termékekre alkalmazandó vámtételek újbóli bevezetéséről szóló, 1990. december 21-i 3892/90/EGK bizottsági rendelet [4]; amely termékekre a 3897/89/EGK tanácsi rendelet preferenciális vámszabályai vonatkoznak; mivel e rendeleteket hatályon kívül kell helyezni,

ELFOGADTA EZT A RENDELETET:

1. cikk

A 3897/89/EGK rendelettel az alábbi táblázatban szereplő termékekre és származási országokra vonatkozóan megnyitott vámplafonok terhére történő elszámolás 1991. január 1-jétől megszűnik.

Tételszám | Kategória (egység) | KN-kód | Árumegnevezés | Származás |

40.0280 | 28 (1000 db) | 6103411061034190610342106103429061034310610343906103491061034991 | Hosszúnadrág, vállpántos és melles munkanadrág (overall), bricsesznadrág és sortnadrág (fürdőruha kivételével), kötött-hurkolt, gyapjúból, pamutból vagy szintetikus szálból | Thaiföld Pakisztán |

6104611061046190610462106104629061046310610463906104691061046991 |

40.0970 | 97 (tonna) | 5608111156081119560811915608119956081911560819195608193156081939560819915608199956089000 | Csomózott háló zsinegből, kötélből vagy kötéláruból, textilanyagból készített halászháló, zsinegből, kötélből vagy hajókötélből | Kína |

2. cikk

A 3891/90/EGK és a 3892/90/EGK rendelet hatályát veszíti.

3. cikk

Ez a rendelet az Európai Közösségek Hivatalos Lapjában való kihirdetését követő harmadik napon lép hatályba.

Ezt a rendeletet 1991. január 1-jétől kell alkalmazni.

Ez a rendelet teljes egészében kötelező és közvetlenül alkalmazandó valamennyi tagállamban.

Kelt Brüsszelben, 1991. március 14-én.

a Bizottság részéről

Christiane Scrivener

a Bizottság tagja

[1] HL L 308., 1990.11.8., 1. o.

[2] HL L 383., 1989.12.30., 45. o.

[3] HL L 367., 1990.12.29., 155. o.

[4] HL L 367., 1990.12.29., 157. o.

--------------------------------------------------